Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08), pročelnik Jedinstvenoga upravnog odjela Općine Jarmina raspisuje

NATJEČAJ

za prijam u službu u Jedinstveni upravni odjel Općine Jarmina, na radno mjesto:

–stručni referent– administrativni tajnik/ca–
1 izvršitelj.

Uvjeti:

– SSS ekonomskog, informatičkog, upravnog ili drugog odgovarajućeg smjera

– 2 godine radnog iskustva

– znanje rada na računalu.

Osim navedenih uvjeta, kandidati moraju ispunjavati i opće uvjete za prijam u radni odnos u smislu članka 12. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08), kao i uvjet nepostojanja zapreke u smislu članaka 15. i 16. istog Zakona.

Kandidati koji ispunjavaju formalne uvjete iz natječaja bit će pozvani na prethodnu provjeru znanja sukladno člancima 22. i 23. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08).

Opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, vrijeme i mjesto obavljanja prethodne provjere bit će objavljeni na službenim internetskim stranicama Općine Jarmina www.jarmina.hr.

Prijavi treba priložiti:

– životopis

– preslik domovnice

– preslik diplome o stečenoj stručnoj spremi

– preslik radne knjižice

– uvjerenje da se protiv kandidata ne vodi istražni ili kazneni postupak.

Prijave na natječaj podnose se u roku od
8 dana od objave u Narodnim novinama na adresu: Općina Jarmina, V. Nazora 2, 32 280 Jarmina.

Nepotpune i nepravodobne prijave neće se razmatrati.

O rezultatima natječaja kandidati će biti obaviješteni najkasnije u roku od 60 dana od podnošenja prijave.

Općina Jarmina
